Omstrede tonnel onder Stonehenge beplan | Maroela Media
Stonehenge. Foto: AP Photo/Tim Ireland, File
Die tonnel is deel van 'n R15,6 miljard-plan om verkeer te verminder rondom dié bekende baken wat jaarliks deur meer as 'n miljoen mense besoek word. Die nuwe toneel sal twee helftes van die 2 630 ha wêrelderfenisgebied verbind wat tans verdeel word deur 'n pad.
Die tonnel wat sowat 2,9 km lank sal wees, het ten doel om die sig en klanke van verkeer te verwyder en sal ook tot gevolg hê dat daar nie meer hoofligte gesien kan word tydens die jaarlike sonstilstand-samekomste nie.
Nie almal is egter ingenome met die plan nie. Kritici meen die nuwe ontwikkeling kan Stonehenge se plek op die lys van wêrelderfenisgebiede bedreig. Die bekende historikus Tony Robinson het die nuwe ontwikkeling beskryf as die "mees brutale inbraak" nog in die Steentydperk-landskap.
Maar volgens die plaaslike owerhede sal die nuwe ontwikkeling ekonomiese groei en toerisme ondersteun aangesien verkeersknope volgens hulle al lank 'n negatiewe effek op die streek se ekonomie het.
" Die nuwe toneel sal twee helftes van die 2 630 ha", dit moet seker lees die nuwe tonnel.
Die hoeveelheid verkeer is seker relatief. Weet nie of 'n tonnel die probleem sal oplos nie want die motors gaan tog almal in een rigting en na een plek.